Sherzod Nasrullayev

Sherzod Innatillo oʻgʻli Nasrullayev (1998-yil 23-iyulda Qashqadaryo viloyati Koson tumanida tugʻilgan) – oʻzbekistonlik professional futbolchi, „Nasaf“ klubi va Oʻzbekiston milliy futbol terma jamoasida himoyachi ampulasida oʻynaydi.

 Faoliyati 

 Ilk yillari 
Sherzod Nasrullayev – Nasaf futbol akademiyasi bitiruvchisi hisoblanadi. 2017-2018-yilgi mavsumda Sherzod Nasrullayev Nasaf klubi oʻrinbosarlar tarkibida harakat qilgan.

 Nasaf safida 
2018-yil 1-yanvaridan Sherzod Nasrullayev Nasaf U21 jamoasidan Nasafning asosiy jamoasiga koʻchib oʻtadi. Sherzod Nasrullayevning oʻyin uslubi Roʻziqul Berdiyevga yoqadi. Sherzod Nasrullayev Nasaf safida birinchi mavsumida 1 ta oʻyin oʻtkazdi va umumiy hisobda 10 daqiqa maydonda harakat qildi.

2019-yilgi mavsumda Sherzod Nasrullayev Nasaf safida Oʻzbekiston Superligasida 12 ta oʻyinda maydonga tushdi 1 ta golli uzatmaga mualliflik qildi va umumiy hisobda 702 daqiqa maydonda harakat qildi.

2020-yilgi mavsumda Sherzod Nasrullayev Nasaf safida Oʻzbekiston Superligasida 22 ta oʻyinda maydonga tushdi 5 ta golli uzatmaga mualliflik qildi va umumiy hisobda 1.691 daqiqa maydonda harakat qildi.

2021-yilgi mavsumda Sherzod Nasrullayev Nasaf safida Oʻzbekiston Superligasida 22 ta oʻyinda maydonga tushdi 3 ta gol va 7 ta golli uzatmaga mualliflik qildi. Umumiy hisobda 1.886 daqiqa maydonda harakat qildi.

2022-yilgi mavsumda Sherzod Nasrullayev Nasaf safida Oʻzbekiston Superligasida 12 ta oʻyinda maydonga tushdi va 1 ta sariq kartochka olgan. 2022-yilning 4-aprelida Superliga 4-turidan oʻrin olgan „Lokomotiv“ – „Nasaf“ bahsida (0:1), Sherzod Nasrullayev uchrashuvning 65-daqiqasida yelkasidan ogʻir jarohat oldi. Shundan soʻng, uning oʻrniga Alibek Davronov maydonga tushirildi. 2022-yilning 22-iyunida Sherzod Nasrullayev jarohatidan tuzalib „Neftchi“ga qarshi bahsda zaxiradan maydonga tushdi.

 Terma jamoadagi faoliyati 
Sherzod Nasrullayev Oʻzbekistoning bir qancha yosh toifalari jamoalarida oʻynagan. Jumladan, Oʻzbekiston U21, Oʻzbekiston U23 va Oʻzbekiston milliy terma jamoasi. Sherzod Nasrullayev Oʻzbekiston U21 jamoasi safida ilk bor 2018-yil 4-sentabrda Tokjikistonga qarshi oʻrtoqlik oʻyinida debyut qilgan. Umumiy hisobda 3 ta oʻyinda maydonga tushib 1 ta gol urgan. Oʻzbekiston U23 jamoasi safida ilk bor 2019-yil 11-oktabrda Janubiy Koreyaga qarshi oʻrtoqlik oʻyinida debyut qilgan. Sherzod Nasrullayev Oʻzbekiston milliy terma jamoasi safida ilk bor 2022-yil 27-yanvarda Janubiy Sudanga qarshi oʻrtoqlik oʻyinida debyut qilgan.

 Yutuqlar 

 Oʻzbekiston Superligasi gʻolibi: 2024
 Oʻzbekiston Superkubogi gʻolibi: 2023, 2024, 2025
 Oʻzbekiston Kubogi gʻolibi: 2021, 2022, 2023
 AFC kubogida kumush medal sohibi: 2021

 Mukofotlari 
2025-yil 6-iyunda Oʻzbekiston iftixori faxriy unvoni bilan taqdirlangan.

 Faoliyatidagi statistikasi 

 Klub safidagi statistikasi 
+Klub safida musobaqalar boʻyicha oʻyinlar va gollar statistikasiKlubMavsumOʻzbekiston SuperligasiOʻzbekiston KubogiOsiyo Chempionlar ligasiBoshqaUmumiyChempionatIshtGollarIshtGollarIshtGollarIshtGollarIshtGollarNasaf2018-yilSuperliga100000—102019-yilSuperliga1202000—1402020-yilSuperliga2200000—2202021-yilSuperliga2235071—3442022-yilSuperliga1202011—151Jami6939000—865

 Oʻzbekiston milliy futbol terma jamoasi safida statistikasi 
Oʻzbekiston milliy terma jamoasidaYilIshtGol20222 -Jami2 -

 Manbalar 

 Havolalar 

 Sherzod Nasrullayev Transfermarkt saytida
 Sherzod Nasrullayev Soccerway sayti


Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Nasaf klubi futbolchilari
Turkum:Paxtakor jamoasi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo Kubogi 2023 futbolchilari
Turkum:„Oʻzbekiston iftixori“ unvoni bilan taqdirlanganlar